Uredba Komisije (ES) št. 3272/94

z dne 27. decembra 1994

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo Komisije (ES) 3176/94 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priložena navedeni uredbi, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice, priložene k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. decembra 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 335, 23.12.1994, str. 56.

[3] UL L 302, 19.10.1992, str. 1.

--------------------------------------------------

PRILOGA

Poimenovanje | Uvrstitev (tarifna oznaka KN) | Utemeljitev |

(1) | (2) | (3) |

1.Jeklena krogla, prekrita s silikonsko gumo, ki izpolnjuje naslednje specifikacije:trdota po postopku Shore A 70 ± 5,delilna črta pri ulivanju, ki ni višja od 0,05 mm,premer do vključno 22 mm, inskupna teža 31 gramov (± 1 gram)namenjena za uporabo v proizvodnji kazalne naprave (tako imenovane "računalniške miške"). | 84733090 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2 (b) k oddelku XVI in besedilo tarifnih oznak KN 8473, 847330 in 84733090. |

2.Magnetna disketa, na katero je bil med proizvodnjo zapisan analogni (v obliki valov) signal, izključno za namen preverjanja kakovosti magnetne prevleke diskete. | 85232090 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8523, 852320 in 85232090. Ker navedeni analogni signal ne more rabiti nobenemu namenu po proizvodnji, se tak signal ne more obravnavati kot zapis v smislu tarifne številke 8524. |

3.Priključna omarica za uporabo v sistemih kabelske televizije, sestavljena iz kovinske škatle (približne velikosti 10 × 10 × 7 cm), opremljene s kabelskimi vhodi in terminali. Škatla vključuje električni krog z več električnimi komponentami (kot so tuljave, transformatorji, upori in kondenzatorji) ter priključki.Funkcija priključne omarice je zmanjševanje napetosti signala, ki potuje po kablu do televizijskih sprejemnikov, in prek filtra preprečevanje, da napajalna napetost za ojačevalnike pride do televizijskih sprejemnikov. | 85438080 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8543, 854380 in 85438080. Priključna omarica po zasnovi in funkciji ni naprava za priključevanje v električne kroge ali v njih v smislu tarifne številke 8536. Čeprav se uporablja kot del televizijskih sistemov, je naprava z individualno funkcijo. |

--------------------------------------------------